kardosdrur/scandi-wiki huggingface dataset:
Omdurman

Omdurman er en by i det sydlige Sudan, der med et indbyggertal (pr. 2008) på 2.395.159 er landets største by. Byen er hovedstad i delstaten Khartoum, og ligger på den vestlige bred af Nilen over for byen Khartoum. Omdurman udgør sammen med Khartoum og Bahri landets kulturelle og industrielle centrum.

Etymologi 
Omdurman var oprindeligt kendt som Wen-Dhurman på dinkasproget, der er Sudans oprindelige indbyggeres sprog. Disse indbyggere er trængt sydpå af arabiske muslimer, der nu bebor det nordlige Sudan. "Wen-Dhurman" betyder "søn, der sørger over sin mor." 
En historie fortæller, at moderen til Deng Abuk, der er Dinka-stammens legendariske forfader, druknede, da de krydsede Nilen på vej mod syd. Sønnen kunne ikke acceptere tragedien og forblev grædende ved floden i dagevis, indtil forbipasserende fandt ham. Som svar på, hvorfor han græd, sagde han, at han sørgede over sin mor. Og således fik stedet sit navn.

Historie 
I 1884 gjorde Muhammed Ahmad (1844-85), der havde udråbt sig selv som mahdien i 1881, landsbyen Omdurman til sit militære hovedkvarter. Konflikterne, der fulgte og varede ved de næste 15 år, er blevet kendt som "Mahdistoprøret". Efter sejren over den belejrede, ægyptisk-britiske by Khartoum i 1885 gjorde Mahdis efterfølger, Abdullahi ibn Muhammed (1846-99), Omdurman til hovedstad. Abdullahi ibn Muhammed blev i 1880 udnævnt til kalif af Muhammed Ahmad.

Byen, der huser Mahdis grav, voksede hurtigt til trods for nye konflikter. Men i Slaget ved Omdurman den 2. september 1898 (der egentlig fandt sted i den nærliggende landsby, Kerreri,) tildelte de britisk-ægyptiske tropper under ledelse af lord Kitchener mahdiststyrkerne et afgørende nederlag og sikrede britisk kontrol over Sudan. 

Kitchener genetablerede Khartoum som hovedstad, og fra 1899 til 1956 blev Sudan regeret af Storbritannien og Ægypten i fællesskab. Selv om det meste af Omdurman blev ødelagt under slaget, blev Mahdis grav restaureret.

Den 10. maj 2008 rykkede Darfur oprørsgruppen, Justice and Equality Movement, ind i byen, hvor den sloges med sudanesiske regeringstropper. Dens mål var at vælte Omar Hassan al-Bashirs regering.

Kuriosa 
 Slaget ved Omdurman er skildret i bogen The River War (1899) af Winston Churchill, der selv deltog i slaget som 24-årig husarløjtnant.
 I brætspillet, Afrikas Stjerne, er det Omdurman, der står for besøget i regionen og ikke Khartoum.

Byer i Sudan
Khartoum
Kassala

Kassala er en by i det østlige Sudan, med et indbyggertal på cirka 234.000. Byen er hovedstad i en region af samme navn, og ligger tæt ved landets grænse til Eritrea.

Eksterne henvisninger 

Byer i Sudan
Atbara

Atbara er en by i det nordlige Sudan, med et indbyggertal på cirka 88.000. Byen er hovedstad i Nil-regionen, på breden til floden Nilen.

Byer i Sudan
Port Sudan

Port Sudan er en by i det østlige Sudan, med et indbyggertal (pr. 2007) på cirka 489.000. Byen ligger ved landets kyst til det Røde Hav, og er Sudans vigtigste havneby.

Byer i Sudan
Wadi Halfa

Wadi Halfa er en by i det nordlige Sudan, med et indbyggertal (pr. 2007) på cirka 15.000. Byen ligger ved breden af Nassersøen, der også udgør en grænse til nabolandet Egypten.

Eksterne henvisninger 

Byer i Sudan
Mannerheim

Mannerheim har flere betydninger:
 Carl Gustaf Mannerheim – finsk officer og statsmand, (1867 – 1951)
 Mannerheimlinjen – fæstningsanlæg på det Karelske Næs
Charles Williams

Charles Albert "Charlie" Williams (født 19. november 1873 i Welling, Kent, død 1952 i Rio de Janeiro, Brasilien) var en engelsk fodboldmålmand og senere fodboldtræner. Han var den første landstræner for Danmarks fodboldlandshold (1908-1910). 

Williams indledte sin karriere som målmand i småklubberne Phoenix og Erith, inden han 18 år gammel 1891 kom til Woolwich Arsenal. I 1894 blev har solgt videre til Manchester City F.C., og han var klubbens målmand i otte sæsoner. Han blev den første målmand i den engelske ligas historie til at score et mål, hvilket han gjorde mod Sunderland A.F.C. på Roker Park 14. april 1900 med et langt spark, der egentlig blot skulle sende bolden længst muligt væk. Williams spillede senere i Tottenham Hotspur F.C., Norwich City F.C. og Brentford F.C. 

Efter sin aktive karriere blev Williams træner for det danske landshold. DBU ansatte Williams til at træne holdet fire gange ugentligt i tiden op til fodboldturneringen ved OL i 1908, hvor Danmark vandt sølv. Han var senere træner for B.93, Lille OSC samt en række brasilianske klubber

Williams døde i 1952 i Brasilien som 78-årig.

Trænerkarriere 
 1908-10: Danmarks fodboldlandshold
 1911-12: Fluminense FC, (mesterskab Campeonato Carioca 1911)
 B.93
 Lille OSC
 1924-26: Fluminense FC, (mesterskab Campeonato Carioca 1924) og Corinthians
 1928: America FC, (mesterskab Campeonato Carioca 1928) 
 1929-30: Botafogo FC 
 1930-31: CR Flamengo

Fodboldspillere fra Tottenham Hotspur F.C.
Fodboldspillere fra Arsenal F.C.
Fodboldspillere fra Manchester City F.C.
Fodboldspillere fra Norwich City F.C.
Fodboldtrænere fra England
Fodboldtrænere fra B.93
Trænere for Danmarks fodboldlandshold
Asyut

Asyut er en by i det centrale Egypten, med et indbyggertal (pr. 2008) på cirka 395.000. Byen, der ligger ved breden af Nilen, er hovedstad i et governorat af samme navn, og er blandt andet fødeby for den tidligere egyptiske præsident Gamal Abdel Nasser. 

Byer i Egypten
Hurghada

Hurghada (eller Al Ghardaqah) er en by i det østlige Egypten, med et indbyggertal på mere end 250.000 (2014). Byen, der ligger ved kysten til det Røde Hav, er et af Egyptens mest populære turistmål, med over en million besøgende om året.

En af de kendte hotelkæder er Serenity Makadi Beach.

Noter 

Byer i Egypten
Al Minya

Al Minya (eller bare Minya) er en by i det centrale Egypten, med et indbyggertal på cirka . Byen, der ligger ved breden af Nilen, er hovedstad i et guvernement af samme navn.

Referencer 

Byer i Egypten
Al Fayyum

Al Fayyum (eller Fayyum) er en by i det centrale Egypten med et på  indbyggere. Byen er hovedstad i et guvernement af samme navn og ligger 130 kilometer sydvest for hovedstaden Cairo. 
Byen er kendt for mumieportrætter.

Referencer 

Byer i Egypten
Shubra al-Khayma

Shubra al-Khayma er en by i det nordlige Egypten, med et indbyggertal (pr. 2008) på cirka 1.045.000. Byen, der næsten er vokset sammen med hovedstaden Cairo, er landets fjerdestørste by.

Byer i Egypten
Tanta

Tanta er en by i guvernementet Al Gharbiyah i det nordlige Egypten, med et indbyggertal (pr. 2008) på cirka 429.000. Byen, der er den største by i Nildeltaet, ligger 94 kilometer nord for hovedstaden Cairo.

Byer i Egypten
Damietta

Damietta er en by i det nordlige Egypten, med et indbyggertal (pr. 2006) på cirka 206.000. Byen, der ligger ved kysten til Middelhavet, er hovedstad i et governorat af samme navn.

Byer i Egypten
Marsa Matruh

Marsa Matruh (ar: مرسى مطروح [Marsā Maṭrūḥ]) (kendt i Ptolemæisk og Byzantisk tid som Paraitonion (Παραιτόνιον) og i romersk tid som Paraetonium) er en havneby i det nordvestlige Egypten med et indbyggertal på omkring 70.000 (2002). Den ligger ved Middelhavskysten, 240 km vest for Alexandria, på hovedvejen fra Nildeltaet til den libyske grænse. En anden hovedvej fører sydpå fra byen mod den Vestlige Ørken og oaserne Siwa og Bahariya.

Byen er hovedby for det omkringliggende område. Byens vigtigste funktion i dag er at være feriemål for indbyggerne i Cairo, som er ivrige efter at slippe væk fra hovedstaden i de hede sommermåneder. Ved byen ligger Marsa Matruh lufthavn.

Historie 
Under 2. verdenskrig lå den britiske hærs befæstning Baggush Box lidt øst for byen. På daværende tidspunkt var Marsa Matruh endestation for den ensporede jernbane som passerede igennem el-Alamein.

Byer i Egypten
Axel Andersen Byrval

Axel Andreas Jacob Andersen Byrval (13. marts 1875 – 1957) var en dansk  gymnastiklærer, fodboldspiller og landstræner. Han spillede for Lærlingehjemmets Boldklub og fra 1888 Boldklubben Frem, hvor han også var cricketspiller og holdets kaptajn i perioden 1891-1901. Han sluttede som aktiv 1909. 

De sidste år som aktiv begyndte han også som træner. Han var 1903–1907 træner for B 93, men spillede i Frem, han havde dog spillet for B 93 1895–1896. Han var 1908–1911 og 1925 træner for Frem. Byrval var landstræner i 16 landskampe i perioden 1913-1915 og 1917-1918. 1895–1896 spillede han i B 93.

Fodboldspillere fra Boldklubben Frem
Fodboldspillere fra B.93
Fodboldtrænere fra Danmark
Trænere for Danmarks fodboldlandshold
Rosen (infektion)

Rosen (lat: erysipelas) er betegnelsen for en hudinfektion, der typisk giver en brændende, rød misfarvning i plamager, der er ømme eller smertende, især ved berøring. Symptomerne kan i visse tilfælde forveksles med dyb venetrombose (DVT); en blodprøve kan oftest skelne mellem disse.

Årsag 
Rosen skyldes en infektion med Streptokok-bakterien S. pyogenes, der kan behandles med antibiotika; mange vil dog opleve gentagne angreb af sygdommen trods dette. I sjældnere tilfælde kan der også ligge en Stafylokokinfektion til grund for Rosen. 

Rosen er en forholdsvist almindeligt forekommende sygdom, især blandt ældre mennesker. Den opstår ved at den smittegivende bakterie trænger ind gennem små, gerne mikroskopiske, læsioner i huden; disse skyldes ofte f.eks. svampeangreb, eksem eller dårligt plejet hud. Rosen smitter sjældent fra person til person, men mange patienter oplever gentagne angreb, oftest i samme område af huden, efter det første angreb af Rosen er overstået.

Symptomer 
Infektionen starter med en lille, rød plamage omkring den læsion i huden, som bakterien er trængt ind igennem. Området vil herefter brede sig i ujævne, skarpt afgrænsede plamager. Det angrebne område er tillige let hævet, berøringsømt og varmt at mærke på. Samtidig vil lymfeknuderne i nærheden af infektionen kunne hæve op og blive ømme, og man vil kunne få feber, hovedpine, opkastning og/eller diarré samt føle sig alment sløj. Enkelte vil opleve, at infektionen vil danne blærer i udkanten af det angrebne område.

Undersøgelser 
En blodprøve vil kunne påvise infektionen i blodet.

Medicinel behandling 
Rosen behandles med antibiotika, almindeligvis penicillin, og angrebet vil oftest aftage eller forsvinde helt på omkring en uge. Oftest startes behandlingen som intravenøs infusion, men afsluttes som tabletbehandling.

Komplikationer 
Der er en vis risiko for, at en ubehandlet infektion breder sig fra kun at sidde i huden til også at angribe det underliggende væv. Sker dette er der risiko for byldedannelser og vævsdød. Enkelte med tendens til tilbagevendende Roseninfektioner vil opleve at det angrebne ben eller arm kan hæve op og klø, også mellem infektionerne.

Se også 

 Antibiotikaresistens
 ICD-10 Kapitel I - Infektiøse inkl. parasitære sygdomme (WHO's liste)
 Mikrobiom

Referencer 
 Medicinsk kompendium, 17. udgave, redigeret af O. B. Schaffalitsky de Muckadell, S. Haunsø og Hendrik Vilstrup, Nyt Nordisk Forlag Arnold Busck 2009

Bakteriesygdomme
German Apsara Conservation Project

German Apsara Conservation Project (GACP) er en almennyttig organisation baseret på Kølns universitet i Køln, som er viet til at bevare apsaraer og devaer og andre basreliefer i Angkor Wat. Organisationen får primært sine midler fra det tyske udenrigsministerium.

Angkor Wat er det prmære monument i Angkor verdensarvsområdet i Cambodja, som blev indskrevet på verdensarvslisten i 1992. På trods af den nuværende lidt nedslidte tilstand er templet ikke pt. indskrevet på listen over steder, der er i fare. På et nationalt niveau er området under administration af APSARA Authority. GACP arbejder i samarbjede med både UNESCO og APSARA Authority imod beværelsen af dette monument.

Referencer 
 German Apsara Conservation Project (virker pt. ikke) – University of Applied Sciences, Cologne
 Angkor – UNESCO World Heritage Centre
 APSARA Authority

Angkor
Köln
Organisationer fra Tyskland
Peter Collett

Peter Collett er navnet på flere personer:

 Peter Collett (1766-1835) – dansk-norsk dommer, senere norsk højesteretsassessor og godsejer
 Peter Collett (1767-1823) – dansk hof- og stadsretsassessor
 Peter Collett (1820-1860)
Peter Collett (1766-1836)

Peter Collett (født 8. august 1766 på Buskerud gård, død 27. juli 1836 sammesteds) var en norsk højesteretsassessor og godsejer.

Peter Collett var søn af godsejer Peter Collett og Maren Kirstine født Holmboe og blev student med udmærkelse i 1785 efter blandt andet at være opdraget af Jonas Rein. Han tog juridisk eksamen 1788 og blev samme år assessor auscultans, 1791 virkelig assessor ved Overhofretten i Christiania. 1802 blev han assessor i Akershus stiftsoverret samt 1814 i Norges højesteret. Fra 1800 ejede han sin fædrenegård Buskerud og købte 1809 Hassel Jernværk med en del tilhørende fabriksanlæg. Hans syslen med disse optog en stor del af hans tid og krævede regelmæssige rejser mellem Christiania og hans godser. Hans personlige forhold var meget udsat for dadel, og da han efter befalet sagsanlæg ikke kunne få en forfatter, der i Morgenbladet havde anket over hans forsømmelige embedsførelse, dømt, måtte han i 1830 tage afsked som assessor i Højesteret, hvorpå Stortinget i 1833 bestemte, at der ikke skulle tilstås ham pension. Død på Buskerud 27. juli 1836. Collett ægtede 6. august 1794 Eilertine Severine Bendeke, (1777 – 7. december 1857). Ved hans død fik Christiania universitetsbibliotek, ifølge en 1811 truffet bestemmelse, den større del af hans værdifulde bibliotek (3168 bind).

Kilder 

 

Højesteretsdommere fra Norge
Godsejere fra Norge
Jurister fra Danmark
Fabrikanter fra Norge
Danskere i 1700-tallet
Danskere i 1800-tallet
Personer i Dansk Biografisk Leksikon
Peter 01
Nordmænd i 1800-tallet
Alumni fra Københavns Universitet
Zephyrous

Ivar Enger, kendt under dæknavnet Zephyrous, var black metal-bandet Darkthrones første bassist og senere guitarist. Han medvirker på bandets første tre album, Soulside Journey, A Blaze in the Northern Sky og Under a Funeral Moon, såvel som opsamlingsalbummet Goatlord og de tidlige demoer Black is Beautiful, Land of Frost, A New Dimension, Thulcandra og Cromlech. 

Det siges, at han forlod bandet fordi han blev voldsomt misantropisk. Darkthrone fastholder, at Zephyrous vandrede ind i en skov og aldrig vendte tilbage, men Nocturno Culto har dog senere udtalt, at han stadig har kontakt til Zephyrous.

Referencer

Eksterne henvisninger 
 

Tjek fødselsår
Guitarister fra Norge
Hans Puggaard (skolemand)

Hans Puggaard (14. august 1914 i København — 26. august 1986 i Vejle) var forstander og senere rektor for Københavns Aftenseminarium (1949-1964) og til sidst gymnasielektor.

Hans Puggaard blev student fra Metropolitanskolen i 1932 og cand.teol. i 1938. 1938-42 var han hjælpepræst ved Odense Domkirke, 1942-46 residerende kapellan ved Grøndalskirken i Vanløse ved København. I perioden 1946-1949 var han fængselslærer.

I 1949 blev Hans Puggaard den første forstander for det nyoprettede Københavns Aftenseminarium (KA), der først i 1967 kom til at hedde Københavns Dag- og Aftenseminarium (KDAS). Fra 1959 var stillingsbetegnelsen seminarierektor. Puggaard underviste i dansk og engelsk, selv om hans uddannelse var som teolog. Hans udnævnelse til forstander var i sin tid ret omdiskuteret, eftersom han ikke havde nogen lærererfaring fra folkeskolen eller læreruddannelsen, hvad flere af de 13 andre ansøgere havde. Han havde imidlertid støtte fra de socialdemokratiske kredse, der understøttede seminariets oprettelse. I de første mange år var lærerne deltidsansatte med hovedstilling andetsteds. Ved KA's start i 1949 var der ud over forstanderen kun én fuldtidsansat, nemlig inspektøren Hans Jacob Nielsen (1910-1966), der imidlertid fratrådte inspektørstillingen i 1952 pga. uoverensstemmelse med Puggaard, men han fortsatte som lærer på seminariet og blev fastansat i 1963, samtidig med at Hans Puggaard blev suspenderet fra sit embede efter en langtidssygemelding, og efterfølgende tog han sin afsked to år efter. Lærerrådet havde fundet Puggaard for selvrådig og udstedt et mistillidsvotum, hvorpå Puggaard sygemeldte sig, og bestyrelsen konstituerede lærerrådsformanden Valdemar Kristensen, der blev seminariets næste rektor.

Hans Puggaard var efterfølgende lektor ved Rødkilde Gymnasium i Vejle fra 1965 og frem til pensioneringen i 1981.

Kilder 
 Af KDAS's historie
 Kraks Blå Bog 1986

Skolefolk fra Danmark
Præster fra Danmark
Personer fra København
Personer i Kraks Blå Bog (afdøde)
Danskere i 1900-tallet
Hans 2
Studenter fra Metropolitanskolen
Gimmick (wrestling)

En gimmick i wrestling er en wrestlers personlighed, opførsel, dragt og andre karaktertræk, som kendertegneren wrestleren, når han eller hun optræder. 

Eksempelvis er den amerikanske wrestler Jeff Jarretts gimmick, at han slår sin modstander i gulvet med sin guitar, og guitaren i sig selv er også en gimmick. I de senere år har man inden for wrestling lagt mere vægt på, at en wrestlers gimmick fremkommer mere realistisk og skildrer wrestleren som en virkelig person i forhold til tidligere, hvor wrestlernes gimmicks var nærmest identiske med tegneseriefigurer. I løbet af sin karriere når en wrestler oftes at skildre mange forskellige gimmicks. I nogle tilfælde er det for wrestleren en længerevarende proces at skifte gimmick, men det er også set, at wrestleren skifter gimmick fra uge til uge.

Enhver wrestler har i princippet sin egen gimmick – også selvom wrestleren på tv optræder med en karakter, der ligner sig selv meget. I dag er de mest karakteristiske gimmicks i World Wrestling Entertainment eksempelvis Mark Calaways karakter The Undertaker og Marty Wrights The Boogeyman. I for eksempel tilfældet med The Undertaker, som Mark Calaway har skildret med stor succes siden 1990, har hans gimmick dog langt fra altid været den samme. Sandsynligvis for at bevare interessen for karakteren, har The Undertaker undergået forskellige gimmick-ændringer i sig selv, men stadigvæk bevaret samme navn. The Undertakers forskellige gimmicks kan groft sagt deles op i Den originale Undertaker-gimmick (en upopulær bedemands-gimmick fra 1990-1995), Lord of Darkness-gimmicken (en populær fan-favorit, men meget mørk og dyster gimmick fra 1996-1999), American Bad Ass-gimmicken (en upopulær og mere realistisk motorcyklist-gimmick fra 2000-2003) og hans nuværende, som er en sammenblanding af de forrige gimmicks.

Wrestling
Sabha

Sabha er en by i det centrale Libyen, med et indbyggertal på cirka 130.000. Byen, der ligger på kanten af Sahara-ørkenen, er landets tredjestørste by.

Byer i Libyen
Benghazi

Benghazi (eller Banghazi) er en by i det nordlige Libyen, der med et indbyggertal på cirka 660.000 er landets næststørste by. Byen, der ligger ved kysten til Middelhavet, er hovedstad i regionen Kyrenaika

Byer i Libyen
Etableret i 525 f.Kr.
Zuwara

Zuwarah er en by i det nordvestlige Libyen, med et indbyggertal på cirka 45.000. Byen ligger ved kysten til Middelhavet, tæt på grænsen til nabolandet Tunesien.

Byer i Libyen
Amitai Etzioni

Amatai Etzioni (født Werner Falk 4. januar 1929, død 31. maj 2023) var en tysk-israelsk-amerikansk sociolog. Han er kendt som grundlæggeren af kommunitarisme. 

Han studerede på Hebrew University i Jerusalem efter at være flygtet fra Nazi-Tyskland i 1930'erne. I 1958 tog han PhD-graden i sociologi ved University of California, Berkeley på kun 18 måneder. 

Han var professor i sociologi ved Columbia University i tyve år. I 1980 blev han den første professor ved The George Washington University, hvor han var leder af instituttet for kommunitarianske studier. Han leder også tænketanken "Communitarian Network" i Washington D.C.

Sociologer fra USA
Videnskabsfolk fra Israel
Ansatte ved Columbia University
Jøder fra Tyskland
Jøder fra Israel
Jøder fra USA
Valdemar Kristensen

Valdemar Kristensen (2. december 1908 i Øster Jølby på Mors — 14. februar 1981 i Herlev) var rektor for Københavns Dag- og Aftenseminarium fra 1963/65 til 1978.

I sine unge år var han beskæftiget ved landbruget. Han blev student fra Akademisk Studenterkursus i København i 1933 og var samtidig og senere ansat på et kontor. I 1935 blev han lærer ved Tvermoes Kursus og året efter ved Akademisk Kursus. Han blev cand.teol. i 1943 og var efterfølgende sognepræst i Hjerk-Harre ved Viborg i perioden 1944-1955. I 1953 var han blevet timelærer ved Skive Seminarium, og i 1955 valgte han at blive seminarielærer på fuld tid. I 1957 flyttede Valdemar Kristensen til København som lærer i historie på Københavns Aftenseminarium, og samtidig var han timelærer i latin ved Akademisk Studenterkursus 1957-1964. Han blev lærerrådsformand på KDAS i 1960. Da rektor Hans Puggaard blev sygemeldt i 1963, blev Valdemar Kristensen konstitueret i embedet, som han overtog i 1965 og bestred frem til pensioneringen som 70-årig i 1978.

Fra 1970 var Vald. Kristensen tilforordnet rektor for Københavns kommunes aftenskoles HF-kursus. 

Han har desuden været formand for skolekommissionen i Hjerk-Harre 1944-1955.

Valdemar Kristensen huskes som et vellidt og omgængeligt menneske, der var i stand til at løse de problemer, der opstod i seminariets dagligdag. Hans egen, lærernes og de studerendes velbefindende kan sikkert også aflæses af, at Kristensen først gik af, da han havde nået den definitive pensionsalder 70 år.

Kilder 
 Kraks Blå Bog 1974

Skolefolk fra Danmark
Præster fra Danmark
Personer fra Mors
Personer i Kraks Blå Bog (afdøde)
Danskere i 1900-tallet
Ian Rankin

Ian Rankin (født 28. april 1960) i Cardenden, Fife, Skotland, er en skotsk forfatter, der er mest kendt for sine kriminalromaner om kriminalkommisær Rebus.

Skønlitterære forfattere fra Skotland
Romanforfattere fra Storbritannien
Krimiforfattere fra Storbritannien
University of Maine

University of Maine (UMaine) er et universitet i den amerikanske delstat Maine. Det er etableret i 1865. UMaine har over 12.000 studerende og er dermed det største universitet i staten Maine. Af kendte personer der har gået på UMaine kan nævnes forfatteren Stephen King, filmproduceren Lawrence Bender samt vinderen af Nobels fredspris Bernard Lown.

Universiteter i Maine
Etableret i 1865
Suha Tawil

Suha Daoud Arafat (født 17. juli 1963 på Vestbredden) er en palæstinensisk journalist uddannet fra Sorbonne.

Ægteskab med Arafat 
I 1991 blev hun gift med Yasser Arafat og skiftede i den forbindelse sit efternavn fra Tawil til Arafat.

Efter ægtemandens død foregår der en sag, hvor hun forsøger at gøre krav på hans formue.

Datteren 
Fire år efter deres ægteskab fik parret en datter, Zahwa Arafat. Hun blev født i Paris den 24. juli 1995. Zahwa er opkaldt efter Yasser Arafats mor, der døde da han var 3 år gammel.
  
Zahwa boede en tid efter fødslen i Ramallah. I starten af 2001 flyttede Zahwa og Suha til Paris. Senere er Suha flyttet til Malta.
Suha Tawil er frataget sit Tunsiske statsborgerskab.

Zahwa taler flydende fransk og arabisk.

Eksterne henvisninger 
TV 2 Nyhederne: Fru Suha og Arafats hemmelige bankkonti	

Journalister fra Palæstina
Personer fra Palæstina
M/F Margrete Læsø

M/F Margrete Læsø (også kendt som Læsøfærgen) er en dansk færge, med hjemsted i Vesterø. Den sejler mellem Frederikshavn og Læsø med en overfartstid på ca. 90 minutter. Færgen kan rumme op til 76 personbiler og 589 passagerer. 

Færgen blev indsat på ruten i 1997, hvor den erstattede færgen M/F Ane Læsø. Færgen blev i det første år ejet af Andelsfærgeselskabet Læsø, men dette kom i 1998 i økonomiske vanskeligheder, og måtte sælge færgen. Margrete Læsø ejes i dag af Kommune Leasing A/S i København.

Referencer

Eksterne henvisninger 

 marinetraffic.com: Margrete Laesoe
 faergelejet.dk: Margrete Læsø

Færger i Danmark
Transport på Læsø